钦定古今图书集成/明伦汇编/闺媛典/第263卷 > 方大任妻李氏
## 钦定古今图书集成/明伦汇编/闺媛典/第263卷 > 方大任妻李氏

按《严州府志》：“李氏，方大任妻，寿昌人。幼闲女史，长适
大任，劝之力学，遂成名儒。年二十六，以选贡没于京。
氏年二十四，乏嗣，焚夫遗书，投火以殉。孀姑力止之，
强起，剪发毁容，每日哭奠夫灵，奉姑尽孝。姑病，割肉
和药以甦。及姑没，竭力殡葬，亲疏具称节孝，历三十
馀年如一日。有司旌之。”